በአውሮጵያውያን አቆጣጠር በ1517 አካባቢ የካቶሊክ ቤተ ክርስቲያን ሮም ውስጥ የቅዱስ ጴጥሮስ ካቴድራል መልሶ ግንባታ ስትጀምር በወቅቱ የሮማን ካቶሊክ መሪ የነበሩት ፖፕ ሊዮን ፲(Pope Leo X )፤ ዮሐን ቴትዝልን (Johann Tetzel) የመላው ጀርመን ኮሚሽነር በማድረግ ሾመውት ነበረ። ዮሐን ቲትዝል የዶመኒካ ተወላጅ ሲሆን፤ስርየተ ሀጥያት (selling indulgences) በገንዘብ እንደሚገኝ አጥብቆ ያስተምር ነበር። ይህን አስተምህሮ ለታላቁ ካቲድራል ግንባታ አገልግሎት ገቢ ለማሰባሰብ እጅግ ጠቀሚታ ነበረው፤እንዲሁም በየ ዕለቱ በአደባባይ ለሀጥያት ስርየት በሚቀመጡ ሳጥኖች ብዙ ገንዘብ ይሰበሰብ እንደነበር መዛግብት ያትታሉ። በዚህ ጊዜ ነው የፕሮቲስታንቱ እምነት መስራች ማርቲን ሉተር በተቃውሞ የተነሳው። የማርቲን ሉተር ተቃውሞው በብዛት አስተዳደራዊ ጥያቄ ነበረ፤ለምሳሌ ለተቃውሞ በፃፈው በሰማንያ ስድስተኛ አንቀጹ (“Why does the pope, whose wealth today is greater than the wealth of the richest Crassus, build the basilica of St. Peter with the money of poor believers rather than with his own money? የፖፓው ሀብት ከባለሀብቱ ቄሳር በልጦ እያለ የቅዱስ ጴጥሮስ ካቴድራል በራሱ ገንዘብ ማስገንባት ሲችል እንዴት የድሀው አማኝ ገንዘብ ይፈልጋል?”) በማለት ጠይቆ ነበረ።
